en da en da da da ro da da da sv da da en sv da en en en da da da da da en da fr da da en
Koester, Marianne - Nordic Women's Literature
Forfatteren er uddannet designer og folkeskolelærer. Hun debuterede i 1981 med romanen Leo lyver, der som næsten alle hendes bøger er skrevet sammen med forfatteren og journalisten Kjeld Koplev. Sammen vandt de Borgens børnebogskonkurrence i 1983 med romanen Stenørkenen. Siden fulgte Tysker drengen, 1984, der skildrer to dansk-tyske drenges konflikter med danske børn under besættelsen. I udviklingsromanerne Slyngveninder, 1985, Stjernepigen, 1986, og Drengetøsen, 1987, skildres sider af et moderne pigeliv.
Marianne Koester har desuden skrevet bøger fra og om Kina, dels Smertesommeren. En beretning fra Kina (R), 1990, dels fagbogen Kinesiske akrobatbørn, 1991. Romanen Rå er fra 1993.
Siden ovenstående biografi blev publiceret i Nordisk Kvindelitteraturhistorie har Marianne Koester udgivet flere børne- og ungdomsbøger.
Litteratur om/af forfatteren i bibliotek.dk
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.